Videokonkurss „Eesti lipp maailmas“

6. septembril 2011 kuulutab Eesti Noorsootöö Keskus välja videokonkursi „kuis lehvib lipp“.

 Konkursi üheks olulisemaks eesmärgiks on anda noortele võimalus lavastada lühifilm, etteantud teemal Konkurss ei kutsu üles uusi lavastuslikke momente talletama vaid olemasolevate fotode seast redigeerima pildid, mis tehtud mõnes maailma riigis ja kus pildil nähtav Eesti rahvuslipp. Videokonkurss on mõeldud amatööridele ka. meediatudengitele vanuses 14 kuni 26 eluaastat. Videosid saab saata konkursi väljakuulutamise hetkest kuni 04. novembrini 2011 a. 07. novembril 2011 a. toimub videote hindamine. Žürii koosneb kolmest professionaalsest filmitegijast , Eesti Lipu Seltsi liikmest ja Eesti Noorsootöö Keskuse töötajast.

18. novembril 2011 a. kuulutame välja ja tunnustame parimaid Tallinnas.

Youtube keskkonda ülesse laaditud videolink palume saata aadressile tarmo.kruusimae@entk.ee . Juurde kindlasti lisada oma nimi, kool/klubi/töökoht, kontaktandmed ja video pealkiri ! ! ! Pealkiri peaks olema lihtne ning arusaadav.

Sellel konkursil osalemiseks ei ole vaja teha muud, kui lähetada palju lahedaid ja õnnestunud fotosid posti aadressile tarmo.kruusimae@entk.ee. Konkursi võitjad selgitab välja ekspert-žürii 07. novembril 2011a.

Võitjaga võetakse ühendust e-maili teel hiljemalt 10. novembril 2011 a.

Videokonkursi eeskirjad

1. Osavõtuõigus

Konkursist võivad võtta osa kõik noored vanusest 14 kuni 26 eluaastat.

2. Konkursi ajakava

Võistlustööde saatmise tähtaeg on 04. november 2011 a. Tulemused avalikustatakse 18.novembril 2011 a. Tallinnas.

3. Konkursi kategooriad

Konkurss toimub ühes kategoorias.
\* Esimene kategooria (1) – „Žürii parimad”
4. Võistlustööde arv

Iga osaleja võib võistlusele esitada kuni 3 videot.

5. Nõuded videotele

Video formaatidele pole eraldi nõuded, kuna Youtube´i keskkonda saab üles laadida erinevaid videote formaate. Video eeldatav minimaalne pikkus ei tohiks olla alla 1 minuti ja mitte pikem kui 5 minutit.

Korraldajatel on õigus küsida autorilt võrdluseks või infot võtteolukorra kohta. Videod ei tohi kedagi solvata, osalejal peavad olema videole autoriõigused. Eesti Noorsootöö Keskus, kokkuleppel autoriga võib kasutada

esitatud videosid hiljem noorsootöös. Kõik õigused kuuluvad autorile.

6. Konkursitööde saatmine

Märgusõnaga “kuis lehvib lipp” , saata youtube link digitaalselt e-postile

tarmo.kruusimae@entk.ee NB! Eraldi manusena palume lisada autori andmed: nimi, aadress, e-posti aadress ja kontakttelefon.

7. Auhinnad

Võistluse auhinnafondi hetkel veel ei avaldata. Igas kategoorias antakse välja esimene, teine ja kolmas koht. Peaauhinnaks on 1TB arvutiväline kõvaketas.

8. Žürii ja hindamiskriteeriumid

Žüriisse kuuluvad professionaalsed filmitegijad, Eesti Lipu Seltsi esindaja ja Eesti Noorsootöö Keskuse töötajad.

Hinnatakse videote väljendusrikkust ja emotsionaalsust, kunstilist ja tehnilist taset, samuti

kujutatu väärtust, haruldust ja erakordsust. Žürii eeldab, et videote valmistamisel on kinni peetud headest

tavadest.

9. Videote kasutamine

Korraldajatel on õigus, kokkuleppel autoriga tasuta kasutada konkursil osalenud videosid võistluse tulemuste avalikustamisel meedias, näitustel, avalikel üritustel, kodulehe galeriis ja noorsootöös. Kõik õigused kuuluvad autorile.

Auhinnatud videosi võivad kokkuleppel autoriga tasuta kasutada ka koostööpartnerid.

10. Korraldajate vastutus

Korraldajad suhtuvad videolinkidesse väärikalt.

11. Autori vastutus

Osavõtja vastutab enda ja video kohta esitatud andmete õigsuse eest ja kinnitab, et ta on

konkursile saadetud video autor.

Tarmo Kruusimäe 735 0395

Isamaalise kasvatuse nõunik

tarmo.kruusimae@entk.ee